# Lemojez

    Evit implijoù all, gwelet Lemojez (disheñvelout).
Lemojez :
| An ti-gar. ||
| Anv okitaneg | Limòtges |
| Anv gallek (ofisiel) | Limoges |
| Melestradurezh ||
| Stad | Frañs |
| Rannvro | Akitania-Nevez |
| Departamant | Haute-Vienne (prefeti) |
| Arondisamant | Lemojez |
| Kanton | pennlec'h eus c'hwezeg kanton |
| Kod kumun | 87085 |
| Kod post | 87000, 87100, 87580 |
| Maer Amzer gefridi | Alain Rodet 2008-2014 |
| Etrekumuniezh | Communauté d'agglomération Limoges Métropole (sez) |
| Lec'hienn web | www.ville-limoges.fr |
| Poblañsouriezh ||
| Poblañs | 130 592 ann. (2020) |
| Stankter | 1 674 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 209 m — brasañ 431 m |
| Gorread | 78,03 km² |
| kemmañ |
Lemojez (Lemòtges en okitaneg klasel, Limòtges e rannyezh al lec'h, Limoges e galleg) zo ur gêr e-kreiz Bro-C'hall, pennlec'h departamant an Haute-Vienne ha kêr-benn Bro-Lemojez. Bez' e oa betek 2015 kêr-benn ar rannvro Limousin. Emañ bremañ er rannvro Akitania-Nevez.

## Douaroniezh

War ar stêr Vienne emañ Lemojez

## Anv
### Stummoù skrivet

* Augustoritum (It. Ant.)
* Ausritum (Table de Peutinger)
* Civitas Lemovicum (Not. Gall., XII, 3)
* Urbs Lemovicumn ha Lemovicina, Lemovica, Lemovicae, Lemovicas (Grégoire de Tours)
* Lemmovix Agustoredo (Prou 1934 e 629 / 639)

### Gerdarzh

* Augustoritum : latin *Augusta- = impalaer (amañ evit Aogust, impalaer roman kentañ) ; keltieg *rit- = roud. Da lavarout ː ar gêr dindan anv an impalaer, e-kichen ar roud.
* Lemovices civitas = kêr(-benn) al Lemovices.

## Ardamezioù

* En gul e hantergorf Sant Marsial gwisket ha kelc'hiet en aour, hebiaet ouzh dehoù gant un S en aour hag ouzh kleiz gant un M ivez en aour ; e gab en glazur karget gant teir flourdilizenn en aour.

## Istor

War a seblant, ne oa ket anezhi kent ar Romaned. Savet e vije bet gant ar Romaned da vare a Impalaer Oktav Aogust (-27 / 14).
Eskopti Lemojez zo meneget evit ar wech kentañ e 475, da vare Sidonius Apollinaris. Er bloaz-se, abalamour d'an "emglev mezhus" etre Julius Nepos hag [[Alarig Iañ], Lemojez zo bet staget ouzh rouantelezh Wizigoted Gallia Aquitania, Alarig o vezañ ar roue.
An eskob kentañ meneget e oa Ruricius, war dro 485
Adalek an X$^{vet}$ kantved e voe Lemojez rannet etre div gêr vogeriet, an eil enep eben ː ar Gêr, azezet war Krec'h Sant-Stefan, ha Kastell Sant-Marsial, en-dro d'an abati Sanctus Martialis, diazezet er bloaz 848, hag annezlec'h ar c'hont.
Ar pont roman kentañ a voe diskaret e 1182 hag adsavet war an diazezoù roman.

## Monumantoù ha traoù heverk

* Abati Sant Marsial a zo bet diskaret ha dismantret e-kerzh an Dispac'h gall. Un dresadenn a-blad diouti e 1784 a chom.

### Skeudennaoueg

* Pont Sant Marçau
* Ar marc'had toet
* Leurgêr ar Republik dindan an erc'h.

## Melestradurezh

Roll ar maered :
| Mare | Mare | Anv | Strollad | Karg |
| 1990 | → bremañ | Alain Rodet | PS | Kannad (abaoe 1981) |
| 1956 | 1990 | Louis Longequeue | PS | Senedour (1977-1990) Kannad (1958-1977) Prezidant ar C'huzul rannvroel Limousin (1981-1986) |
| 1947 | 1956 | Léon Betoulle | SFIO | |
| 1945 | 1947 | Georges Guingouin | PCF | |
| 1944 | 1945 | Henri Chadourne | PCF | |
| 1941 | 1944 | André Faure | Dehou diseurt | |
| 1912 | 1941 | Léon Betoulle | SFIO | Kannad (1906-1924) Senadour (1924-1940) |
| N'eo ket anavezet c'hoazh an holl fedoù. |||||

## Tud brudet

* Sant Marsial, eskob kentañ Lemojez, war dro fin ar I$^{añ}$ kantved. Gouel ː 1{{añ]] Gouere.

### Tud bet ganet eno

* René Navarre, aktour (c'hoariva ha sinema) gall, 8 a viz Gouere 1877.

### Tud bet ganet ha marvet eno

* Jean-Marie Desgranges, beleg katolik ha kannad ar Mor-Bihan e Kambr an deputeed, (12 a viz Genver 1874-10 a viz Gwengolo 1958).

## Kêrioù gevellet

| Bro | Kêr | Abaoe |
| Belarus | Hrodna | 1982 |
| Tchekia | Plzeň | 1987 |
| Alamagn | Fürth | 1992 |
| Stadoù-Unanet | Charlotte | 1992 |
| Japan | Seto | 2003 |

## Liammoù diavaez

a vo kavet e Wikimedia Commons.
* Lec'hienn an ti-kêr

## Levrlennadur

* Françoise Prévot ː Topographique chrétienne des cités de la Gaule, des origines au milieu du VIIIè siècle. VI. Province ecclésiastique de Bourges (Aquitania Prima). De Boccard. 1989.
* Claude-Youenn Roussel ː La mainmise des Bretons sur le Limousin-Périgord 1274-1522. Guénégaud. 2002

## Daveoù ha notennoù

* ↑ Roadennoù ofisiel e lec'hienn an EBSSA
* 1 2 3 Françoise Prevot. p. 71-72.
* ↑ Faustus a Riez (Ep. 5).
* ↑ M.N. Bouillet ː Dictionnaire Universel d'Histoire et de Géographie. Hachette & Cie. 1863
* ↑ Annik Le Guen, Le Morbihan sous le Gouvernement de Vichy, Miz Kerzu 1993